Τεχνικές Μυοκαρδιακής Προστασίας και Καρδιοπληγικά Διαλύματα
Creators: name: Μικρόπουλος, Θεόδωρος Χρήστου
Publisher: name: Aristotle University of Thessaloniki
Year: 2022
Subjects: Μυοκαρδιακή Προστασία
Εξωσωματική Κυκλοφορία
Καρδιοπληγία
Myocardial Protection
Extracorporeal Circulation
Cardioplegia

description: Οι επεμβάσεις της καρδιοχειρουργικής αποτελούσαν κάποτε τομέα με ιδιαίτερα κακή έκβαση των περιστατικών. Με την εξέλιξη όμως της έρευνας, της ιατρικής, της φαρμακολογίας, αλλά και των τεχνολογικών συστημάτων, οι περισσότερες καρδιοχειρουργικές επεμβάσεις χαρακτηρίζονται σήμερα επεμβάσεις ρουτίνας με αναμενόμενα εξαιρετικά αποτελέσματα στην έκβαση και την ασφάλεια αυτών. Ο κύριος λόγος επίτευξης των αποτελεσμάτων αυτών, πέραν της βελτίωσης της χειρουργικής τεχνικής, είναι η ενσωμάτωση μεθόδων προστασίας της μυοκαρδιακής λειτουργίας και της δυνατότητας καρδιοπνευμονικής παράκαμψης, εφόσον αυτή κρίνεται χρήσιμη και αναγκαία. Κατά τη διάρκεια της καρδιοχειρουργικής επέμβασης, απαιτείται συνήθως ο αποκλεισμός της αορτής, ώστε να διενεργηθεί σε «καθαρό» χειρουργικό πεδίο η επέμβαση. Ο αορτικός αποκλεισμός έχει ως αποτέλεσμα την ισχαιμία του μυοκαρδιακού ιστού, ενώ βλάβη στα καρδιακά κύτταρα μπορεί να προκληθεί και κατά τη διάρκεια της επαναιμάτωσης του μυοκαρδίου στο τέλος του χειρουργείου. Οι τεχνικές που χρησιμοποιούνται στην προστασία του μυοκαρδίου έχουν μια ιδιαίτερα αξιοσημείωτη πορεία εξέλιξης μέχρι την κλινική εφαρμογή από τις πλέον σύγχρονες αυτών. Οι ακρογωνιαίοι λίθοι της προστασίας του μυοκαρδίου στη χειρουργική τέθηκαν με την εφαρμογή της υποθερμίας και της καρδιοπληγικής διαστολικής παύσης της καρδιακής λειτουργίας, σε χειρουργικές επεμβάσεις που γίνεται χρήση εξωσωματικής κυκλοφορίας. Η καρδιοπληγία, είτε πρόκειται για κρυσταλλοειδή διαλύματα είτε για αιματικά, περιλαμβάνει τη χρήση καλίου για την εκλεκτική και αναστρέψιμη παύση της καρδιακής λειτουργίας κατά τη διάρκεια της επέμβασης στον καρδιακό ιστό. Από την ανασκόπηση της βιβλιογραφίας διαφαίνεται ότι πολλή έρευνα έχει πραγματοποιηθεί με στόχο την διερεύνηση του είδους της καρδιοπληγίας που προσφέρει τη βέλτιστη προστασία του μυοκαρδίου. Ωστόσο, τα ερευνητικά δεδομένα είναι αντικρουόμενα, χωρίς να προκύπτουν ισχυρές επιστημονικές ενδείξεις που με ασφάλεια να μπορούν να τεκμηριώσουν την υπεροχή της μίας μεθόδου έναντι της άλλης. Ο καρδιοχειρουργός έχει σήμερα διάφορους εναλλακτικούς τρόπους χορήγησης αυτής, όσον αφορά τη ροή (συνεχής ή διακοπτόμενη), την οδό χορήγησης (ορθόδρομη μέσω της αορτικής ρίζα, παλίνδρομη μέσω του στεφανιαίου κόλπου ή συνδυασμού αυτών, καθώς και όσον αφορά τη θερμοκρασία του διαλύματος (ψυχρή, χλιαρή ή θερμή). Υπάρχουν ακόμη και τρόποι προετοιμασίας του μυοκαρδίου, μηχανικά ή φαρμακευτικά, ώστε να προσφέρουν στον ασθενή τη μέγιστη δυνατή ασφάλεια του χειρουργείου και την καλύτερη δυνατή προστασία του μυοκαρδίου. Ανάλογα τις απαιτήσεις του χειρουργείου, τις δυνατότητες του νοσοκομείου, αλλά και τις ιδιαιτερότητες του ασθενούς (υψηλού κινδύνου, στένωση/ανεπάρκεια βαλβίδων, αθηρωμάτωση αγγείων ή ανεπαρκής αιμάτωση του μυοκαρδίου) επιλέγεται το κατάλληλο διάλυμα καρδιοπληγίας, αλλά και περεταίρω τεχνικές λεπτομέρειες για τη διαδικασία προστασίας του μυοκαρδίου κατά τη διάρκεια του χειρουργείου και μετεγχειρητικά. Παρά τη ραγδαία εξέλιξη στον τομέα της προστασίας του μυοκαρδίου στην περιεγχειρητική περίοδο, περεταίρω μελέτες απαιτούνται για να αναπτυχθούν ακόμη πιο σύγχρονες τεχνικές και θεραπευτικές στρατηγικές, αλλά και να τεκμηριώσουν το gold standard των επεμβάσεων που διενεργούνται ως ρουτίνα, ώστε η ασφάλεια και η αποτελεσματικότητα των επεμβάσεων αυτών να τυποποιηθεί.
description: Cardiac surgery was once an area of medicine with particularly poor outcomes. However, with the development of medicine, pharmacology, and technological systems, most heart surgeries are now characterized as routine surgeries with excellent results and safety expected. Apart from surgical technique improvement, the main reason for the achievement of those excellent results is the integration of various methods concerning the protection of myocardial function along with the integration of the cardiopulmonary bypass. During heart surgery, aortic occlusion is usually required to perform the operation with "clean" surgical view. Aortic occlusion results in ischemia of the myocardial tissue, while myocardial reperfusion at the end of surgery may also cause damage of the heart cells. The techniques used for the myocardial protection had a particularly remarkable course of development till today. The basis of myocardial protection in surgery was laid with the application of hypothermia and cardioplegic diastolic arrest of cardiac function, and the use of extracorporeal circulation. Cardioplegia, whether crystalline or hematic, involves the use of potassium for the selective and reversible cessation of cardiac function during cardiac surgery. The literature review reveals that a lot of research has been conducted aiming to investigate the cardioplegic solution type which offers the optimal patient myocardial protection. However, the current research data are conflicting resulting to the absence of evidence-based findings that can give to the scientific community strong evidence regarding the superiority of one method over the other. The heart surgeon has several alternative ways of cardioplegia administration, in terms of flow (continuous or intermittent), route of administration (straight through the aortic root, backwards through the coronary artery or combining the abovementioned), and temperature of the cardioplegic solution (cold, medium, or hot). There are also ways to prepare the myocardium for the ischemic episode, mechanically or pharmacologically, to offer safety and the myocardial protection during cardiosurgical operations. Depending on the requirements of the surgery, hospital facilities, and patient unique condition (high risk, valves narrowing or insufficiency, atherosclerosis, or insufficient perfusion of the myocardium) the appropriate solution of cardioplegia is selected, along with taking care of procedural details to avoid myocardial damage perioperatively. Despite the rapid development of perioperative myocardial, further studies are needed to further evolve the techniques and treatment strategies, but also to document the gold standard among them, so that they can be widely used among common cardiovascular surgeries, in order to standardize the safety and effectiveness among them.